แคมเปญ “เที่ยวแบบใหม่...สไตล์คุณ” กระตุ้นการท่องเที่ยวรูปแบบใหม่ ผ่านการประชาสัมพันธ์แหล่งท่องเที่ยวออนไลน์
นายนิธี สีแพร รองผู้ว่าการด้านดิจิทัล วิจัยและพัฒนา การท่องเที่ยวแห่งประเทศไทย  (ททท.) เปิดเผยว่า ททท.ร่วมกับ TikTok และบริษัท กู๊ดมู๊ด จำกัด เปิดตัวแคมเปญใหม่  เน้นการสร้างสรรค์ภายใต้คอนเซปต์ “เที่ยวแบบใหม่...สไตล์คุณ” ในรูปแบบ Live Streaming ผ่านช่องทาง Youtube Amazing Thailand เทคโนโลยีดิจิทัลเข้ามามีบทบาทสำคัญในอุตสาหกรรมท่องเที่ยว กระตุ้นให้เกิดการเดินทางท่องเที่ยวในประเทศ  ประกอบกับที่ผ่านมาได้มีการลงนามบันทึกข้อตกลงความร่วมมือระหว่างกันและได้นำประเพณีและกิจกรรมที่เกิดขึ้นในช่วงเทศกาลสงกรานต์มาอยู่ในรูปแบบดิจิทัล ซึ่งเป็นการนำเทคโนโลยีออนไลน์มาช่วยในการส่งเสริมวัฒนธรรมอย่างสร้างสรรค์ในอีกรูปแบบหนึ่งโดยความร่วมมือในครั้งนี้ เพื่อเป็นการสร้างกระแสการเดินทางผ่านแพลตฟอร์มรูปแบบ  Microblogging โดยนักท่องเที่ยวสามารถใช้ TikTok เป็นช่องทางนำเสนอวิดีโอแหล่งท่องเที่ยว หรือสร้างสรรค์วิดีโอที่แสดงถึงรูปแบบการท่องเที่ยวในสไตล์ของตนเอง  นอกจากจะเป็นการประชาสัมพันธ์แหล่งท่องเที่ยวต่างๆ ให้เป็นที่รู้จักมากยิ่งขึ้นแล้ว ยังเป็นการช่วยขับเคลื่อนเศรษฐกิจด้านการท่องเที่ยวอีกด้วย สำหรับผู้ที่สนใจเข้าร่วมแคมเปญดังกล่าว สามารถเข้าร่วมสนุกได้ตั้งแต่บัดนี้จนถึงวันที่ 25 กันยายนนี้ สามารถดูรายละเอียดเพิ่มเติมได้ที่ Facebook fanpage : Amazing Thailand